Diari Oficial de la Generalitat Valenciana


Sumari del DOGV 5160, del 22-12-2005 (2005/13687)

Informació pública del projecte d'urbanització de la unitat d'execució La Saleta.
---------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13235


Organisme emissor
:   Ajuntament de Quart de Poblet

Tipus de document
:   Anunci

Informació pública del projecte d'urbanització de la unitat d'execució La Saleta. [2005/A13546]
  
L'Alcaldia Presidència de l'Ajuntament de Quart de Poblet, mitjançant el Decret de l'Alcaldia número 2.335 de data 7 de novembre de 2005, va adoptar la resolució següent:
  
Primer. Aprovar el projecte d'urbanització de la unitat d'execució La Saleta, condicionant-ne l'aprovació al compliment dels requeriments i a l'esmena de les mancances que s'indiquen en el cos de l'informe tècnic emés pels serveis municipals. La seua esmena completa i definitiva ?sense perjudici que hagen de ser observats i/o formalitzats necessàriament en l'execució de les obres?, s'haurà de propiciar mitjançant el projecte rectificat corresponent que l'urbanitzador haurà de presentar en el termini màxim de 10 dies, el qual haurà de ser objecte d'un nou informe pels serveis municipals, i de què s'informarà a l'Alcaldia. Es farà constar en l'expedient l'esmena completa de les mancances i el compliment dels requeriments mitjançant el certificat oportú d'aquell, sense que calga una nova resolució que declare la circumstància esmentada.
  
Segon. Tindre per efectuades les al·legacions presentades per Enagas, SA, i estimar i desestimar expressament les al·legacions presentades per José Sanmartín Navarro i María Dolores Ramón Catalá, en representació de la mercantil Derama, SLU, i Andrés Morata Roig en representació de Promociones Nederval, SA, de conformitat amb els pronunciaments inclosos en els informes tècnic i jurídic emesos amb este objecte.
  
Tercer. Malgrat que en el conveni subscrit com a conseqüència de l'aprovació del programa d'actuació integrada s'estableix la modalitat de retribució preferent en metàl·lic (estipulació C.1.3.a), pertoca, no obstant això, advertir als propietaris de terrenys inclosos a l'àmbit de la unitat d'execució que, de conformitat amb el que disposa l'article 71.3, si es mostren disconformes amb la proporció de terrenys que els correspon cedir com a retribució podran oposar-s'hi, sol·licitant-ne el pagament en metàl·lic. La sol·licitud haurà de formalitzar-se en un document públic, i haurà de ser notificada a l'urbanitzador i a l'Ajuntament dins dels 10 dies següents al de la recepció de la notificació de la resolució aprovatòria del projecte d'urbanització, a què caldrà adjuntar una garantia real o financera bastant, que assegure el desemborsament de la retribució amb caràcter previ a l'exercici de qualssevol accions contra la seua liquidació, d'acord amb el que estableix el precepte esmentat.
  
Quart. Ordenar la publicació de la present resolució en el Diari Oficial de la Generalitat Valenciana, de conformitat amb el que estableix l'article 34 de la Llei 6/1994, de la Generalitat Valenciana, de 15 de novembre, Reguladora de l'Activitat Urbanística.
  
Cinqué. Notificar la present resolució a les persones interessades en l'expedient, amb la indicació dels recursos que pertoquen i els advertiments legals.
  
El present anunci val com a notificació a les persones interessades amb domicili desconegut, o a qui no puga efectuar-se la notificació de conformitat amb el que disposa l'article 58 i següents de la Llei 30/1992, de Règim Jurídic de les Administracions Públiques i del Procediment Administratiu Comú.